 Mmadụ anọ nime otu egwu bọọlụ Ugo Naijiria bụ Odion Ighalo, Alex Iwobi, Wilfred Ndidi na Francis Uzoho abụrụla ndị aha ha pụtara na ndị enwere ike ịhọpụta dịka ọkachi agba nke otu egwu bọọlụ Afrịka nke afọ 2019. Nkea sitere naka otu egwuregwu bọọlụ Afrịka dị naka, akpọrọ CAF naha mkpirisi.  Ndị egwu bọọlụ ndia akpọrọ soronyere Ugo Ukwu Naijiria na asọmpi Iko Mba Afrịka nke afọ 2019 agbara na Ijipt nime afọ a. Ugo Naijiria nwetara ọla nchara oge ha jiri otu ọkpụ asataghị chaa merie mba Tunisia namaegwuregwu Al-Salam, dị na Cairo. Nihi ụdị egwu ọkpa ha gbara, ha nwere ike idebanye aha na ncheta AFCON dịka ọ dị ugbua.Onye na-agba nihu nke otu egwu bọọlụ Shanghai Shenhua bụ Ighalo kwụpụtara iche na Ijipt nihi na ọ jighị anya ahụ ebe ọnụ goolu dị mere o ji agbanye goolu elu na ala. Nkea nyere ya nturu ugo dịka onye kachasị nye goolu na asọmpi Iko mba Afrịka nke afọ a site na goolu ise o nyere nke ritara ya akpụkpọ ụkwụ ọlaedo tupu ọ kwụsị ịgba bọọlụ nobodo Naijiria.Onye ọzọ na-agbakwara Leicester netiti, Ndidi, bụ akpọọ a zaa oge ọ bụla otu egwu bọọlụ ya na mba ofesi na Naijiria kpọkuru ya ebe ọ na-eme ihe ike. Ọgba netiti ndị Everton, Alex Iwobi na oche goolu ndị AC Omonia Uzoho bụ ndị sonyere Ugo Naijiria na Ijipt nwere olileanya na ha ga-esonye na mmadụ iri na otu ikpeazụ. Mmadụ iri na otu kacha agba CAF bụ ndị a ga-akpọpụta na mmemme nabalị asaa nke ọnwa Jenụwarị, 2020.Aha Ndị Niile AhọpụtaraNdị Oche Goolu: Moez Ben Cherifia , Yassine Bonnou, Mohamed El Shenaway, Sylvain Gbohouo, Rais M  bolhi, Edouard Mendy , Richard Ofori , Andre Oa , Denis Onyango , Francis UzohoNdị Na-agba Nazụ: Youcef Atal, Serge Aurier, Mehdi Benatia , Ahmed El - Mohammadi, Lamine Gassama, Faouzi Ghoulam, Achraf Hakimi, Ahmed Hegazi, Kalidou Koulibaly , Christian Luyindama , Issa Mandi, Joel Matip, Noussair Mazraoui , Yassine Meriah , Youssouf SabalyNdị Na-agba Netiti: Andre- Frank Anguissa , Ismael Bennacer , Sofiane Feghouli , Idrissa Gueye , Tarek Hamed , Alex Iwobi , Wahbi Khazri , Naby Keita , Franck Kessie , Wilfried Ndidi , Riyad Mahrez, Thomas Partey , Mubarak Wakaso , Victor Wanyama , Hakim ZiyechNdị Na-agba Nihu: Pierre Emerick Aubameyang , Jordan Ayew , Anis Badri , Cedric Bakambu , Youcef Belaili , Baghdad Bounedjah , Odion Ighalo , Sadio Mane , Moussa Marega , Mbaye Niang , Nicolas Pepe , Mohamed Salah , Islam Slimani, Percy Tau , Wilfried Zaha. 